पटना, बिहार/नगर संवाददाताः बिहार पुलिस की एसटीएफ को बड़ी कामयाबी मिली है. पटना से एसटीएफ की विशेष टीम ने झारखंड के दो हथियार तस्करों को गिरफ्तार किया है. इन तस्करों को भागलपुर के सबौर से गिरफ्तार किया गया है. दोनों तस्करों के नाम राधे ठाकुर और संतोष मंडल हैं. पुलिस ने इनके पास से प्वाइंट 315 के दो रायफल और एक बोलेरो को भी जब्त किया है, फिलहाल एसटीएफ और भागलपुर पुलिस दोनों हथियार तस्करों से पूछताछ कर रही है. जानकारी के मुताबिक पुलिस की दोनों को पिछले कई दिनों से तलाश थी. टीम ने दोनों को गुप्त सूचना के आधार पर गिरफ्तार किया. मालूम हो कि इससे पहले भी एसटीएफ की टीम भागलपुर समेत सीमांचल के इलाके से कई हथियार तस्करों को हथियार की खेप के साथ गिरफ्तार कर चुकी है.